REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-02-20-46

Ivanić-Grad, 21. listopada 2020.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o izmjenama i dopunama Odluke o osnivanju Visoke škole Ivanić-Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14, 01/18 i 03/20 ), Gradonačelnik Grada Ivanić-Grada, utvrdio je prijedlog

**O D L U K E**

**o izmjenama i dopunama Odluke o osnivanju Visoke škole Ivanić-Grad**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se doc.dr.sc. Mile Marinčić, v.pred., dekan Visoke škole Ivanić-Grad.

S poštovanjem,

GRADONAČELNIK :

Javor Bojan Leš, dr. vet. med.

Na temelju članka 49. stavka 4. Zakona o znanstvenoj djelatnosti i visokom obrazovanju ([„Narodne novine“, broj 123/03, 198/03, 105/04, 174/04, 46/07, 45/09, 63/11, 94/13, 139/13, 101/14, 60/15 i 131/17 )](https://www.azvo.hr/images/stories/propisi/ZZDVO_izmjene_po_Z.okvaliteti.docx) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20) Gradsko vijeće Grada Ivanić-Grada na svojoj \_\_. sjednici održanoj dana \_\_\_ 2020. godine donijelo je

**O D L U K U**

**o izmjenama i dopunama Odluke o osnivanju Visoke škole Ivanić-Grad**

Članak 1.

U članku 1. mijenja se stavak 2. tako da isti sada glasi:

Sjedište Visoke škole Ivanić-Grad je u Ivanić-Gradu, Moslavačka ulica 13.

Članak 2.

U čl. 3. mijenja se st. 1. tako da isti sada glasi:

Osnovna djelatnost Visoke škole je:

* ustrojavanje i izvođenje preddiplomskog stručnog studija Fizioterapije u trajanju od tri godine čijim se završetkom stječe 180 ECTS bodova, sukladno Zakonu o znanstvenoj djelatnosti i visokom obrazovanju,
* ustrojavanje i izvođenje zajedničkih i/ili združenih stručnih studija sukladno zakonu kojim se propisuje osiguravanje kvalitete u visokom obrazovanju i znanosti,
* obavljanje visokostručnog razvojnog i istraživačkog rada te znanstvenog rada uz uvjete prema posebnim propisima,
* ustrojavanje i izvođenje formalnih i neformalnih programa obrazovanja odraslih, kao i programa cjeloživotnog obrazovanja,
* izdavačka, knjižnična i informatička djelatnost vezana za temeljnu djelatnost,
* organiziranje stručnih i znanstvenih konferencija, simpozija, okruglih stolova, seminara i ostalih skupova
* obavljanje drugih djelatnosti koje služe za obavljanje temeljne djelatnosti VŠIG

Članak 3.

Ova Odluka stupa na snagu prvog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: PREDSJEDNIK GRADSKOG VIJEĆA:  
URBROJ:   
Ivanić-Grad\_\_\_\_\_\_\_\_\_,. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjenama i dopunama Odluke o osnivanju Visoke škole Ivanić-Grad |
| **PRAVNI TEMELJ:** | Na temelju članka 49. stavka 4. Zakona o znanstvenoj djelatnosti i visokom obrazovanju ([„Narodne novine“, broj 123/03, 198/03, 105/04, 174/04, 46/07, 45/09, 63/11, 94/13, 139/13, 101/14, 60/15 i 131/17 )](https://www.azvo.hr/images/stories/propisi/ZZDVO_izmjene_po_Z.okvaliteti.docx) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20 ) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Gradsko vijeće Grada Ivanić-Grada na svojoj je 25. sjednici održanoj dana 10. prosinca 2015. godine donijelo Odluku o osnivanju Visoke škole Ivanić-Grad, KLAA: 021-01/15-01/11, URBROJ: 238/10-01-18-6. Predmetna odluka se, radi provedbe upisa ustanove u sudskom registru Trgovačkog suda u Zagrebu usklađuje s odredbama Zakona o znanstvenoj djelatnosti i visokom obrazovanju („Narodne novine“, broj 123/03, 198/03, 105/04, 174/04, 46/07, 45/09, 63/11, 94/13 i 139/13), te je dana 17. svibnja 2016. Gradsko vijeće Grada Ivanić-Grada usvojilo Odluku o izmjenama i dopunama Odluke o osnivanju Visoke škole Ivanić-Grad, KLASA: 021-05/16-01/3, URBROJ: 238/10-01/13-16-12.

U međuvremenu Visoka škola Ivanić-Grad mijenja sjedište, te je isto sada na adresi Moslavačka ulica 13, Ivanić-Grad. Također, ovim izmjenama predloženo je uskladiti djelatnosti Visoke škole Ivanić-Grad s odredbama statuta, te je kao jedna od djelatnosti uvedeno i „organiziranje stručnih i znanstvenih konferencija, simpozija, okruglih stolova, seminara i ostalih skupova „.

Nakon usvajanja predmetne odluke u sudskom registru Trgovačkog suda u Zagrebu izvršit će se provedba predloženih izmjena.