

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-02-20-48

Ivanić-Grad, 21. listopada 2020.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednik**

PREDMET: Prijedlog Odluke o izmjenama Odluke o komunalnom redu

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 3/20), gradonačelnik Grada Ivanić-Grada utvrdio je prijedlog

**ODLUKE O IZMJENAMA ODLUKE O KOMUNALNOM REDU**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Milivoj Maršić, pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 104. Zakona o komunalnom gospodarstvu (Narodne novine, broj 68/18, 110/18 i 32/20 ) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 I 3/20 ) Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_ 2020. donijelo je sljedeću

**O D L U K U**

**o izmjenama Odluke o komunalnom redu**

**Članak 1.**

U Odluci o komunalnom redu ( Službeni glasnik 8/2019 ) u članku 87. stavak 2. briše se.

**Članak 2.**

U članku 93. stavak 1. briše se.

**Članak 3.**

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjenama Odluke o komunalnom redu |
| **PRAVNI TEMELJ:** | Na temelju članka 104. Zakona o komunalnom gospodarstvu (Narodne novine, broj 68/18, 110/18 i 32/20 ) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 3/20 ) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 104. stavka 1. i članka 64. stavka 1. Zakona o komunalnom gospodarstvu (Narodne novine, broj 68/18, 110/18 i 32/20 ), te članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 3/20 ).

Grad Ivanić-Grad dana 20. listopada 2020. zaprimio je uputu Ministarstva prostornoga uređenja, graditeljstva i državne imovine ( dalje: Ministarstvo ) KLASA: 040-02/20-02/801, URBROJ: 513-07-1-20-6 od 06. listopada 2020. kojom je na temelju odredbe članka 80. stavak 1. Zakona o lokalnoj i područnoj ( regionalnoj ) samoupravi ( NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 ) potrebno u roku od 15 dana ukloniti odredbe Odluke o komunalnom redu ( Službeni glasnik 8/2019 ) koje nisu u skladu s odredbom članka 104. stavka 1., te odredbom članka 64. stavka 1. Zakona o komunalnom gospodarstvu (Narodne novine, broj 68/18, 110/18 i 32/20 ).

Sukladno uputi Ministarstva iz Odluke o komunalnom redu (Službeni glasnik 8/2019 ) briše se članak 87. stavak 2. koji glasi:

„U održavanju površina javne namjene na području grada Ivanić-Grada dužni su sudjelovati i:

1. korisnici površina javne namjene kada ih koriste temeljem posebnog odobrenja,
2. pravne ili fizičke osobe kojima je posebnim pravnim poslom povjereno upravljanje dijelovima površina javne namjene (koncesije, ugovori o povjeravanju poslova i slično),
3. vlasnici ili korisnici zemljišta i objekata uz površine javne namjene i to u širini svog zemljišta/objekta. „

Također, sukladno gore naznačenoj uputi Ministarstva briše se članak 93. stavak 1. Odluke o komunalnom redu (Službeni glasnik 8/2019 ) koji glasi:

„ Na površinama javne namjene, osim javnih prometnih površina, ispred svojih objekata u širini svoje parcele vlasnici i korisnici dužni su uklanjati lišće, a posebice lišće, granje i drugo raslinje iz uličnih kanala za oborinsku odvodnju radi održavanja njihove funkcionalnosti.“

Predmetni članak 87. stavak 2. i članak 93. stavak 1. brišu se iz razloga što nisu u skladu s člankom 64. stavkom 1. Zakona o komunalnom gospodarstvu ( Narodne novine, broj 68/18, 110/18 i 32/20 ) i člankom 104. stavkom 1. točka 1. istoga zakona.

Člankom 64. stavkom 1. Zakona o komunalnom gospodarstvu ( Narodne novine, broj 68/18, 110/18 i 32/20 ) propisano je da je održavanje komunalne infrastrukture obveza jedinica lokalne samouprave odnosno osoba na koje je ta obveza prenesena, te se iz navedenoga razloga briše odredba čl. 87. stavka 2. Odluke o komunalnom redu ( Službeni glasnik 8/2019 ).

Također, Grad Ivanić-Grad u poglavlju II Odluke o komunalnom redu ( Službeni glasnik 8/2019 ) propisuje uređenje naselja, pa stoga nema zakonske osnove za propisivanje predmetne problematike i u poglavlju V. Održavanje čistoće i čuvanje površina javne namjene što je popisano dosadašnjim člankom 87. stavkom 2. i člankom 93. stavak 1. koji se brišu predmetnim prijedlogom odluke.

Obzirom na gore navedeno potrebno je usvojiti predloženu Odluku o izmjeni Odluke o komunalnom redu ( Službeni glasnik 8/2019 ), obzirom će u protivnom Ministarstvo temeljem odredbi članka 80. stavak 2., 80 b, te potom odredbi članka 82. Zakona o lokalnoj i područnoj ( regionalnoj ) samoupravi ( NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 ) obustaviti od primjene Odluku o komunalnom redu ( Službeni glasnik 8/2019 ).